Berlingske Tidende, 1836-05-25
Paris, den 15de Maj. – Efterat Hr. Thiers i Kamrets Møde i Gaar havde endt sit Forsvars Forsøg, og efterat Hr. Duvergier de Hauranne derpaa fuldkommen havde tilbageslaaet Ministerens Hentydninger til den, af ham forrige Aar aflagte Commissions-Beretning, betraadte Grev Jaubert Talerstolen. Med stor Klarhed beviste han, at den Dadel, Commissions=Beretningen indeholdt mod Ministeren, ikke i ringeste Maade var bleven gjendrevet i dennes Forsøg paa et Forsvar. Hvis Ministeren, for de udenlandske Anliggender – sagde han havde forlangt af Dem en Sum paa 200,000 Franker og faaet den bevilget, for at lade sit Hotel sætte i Stand, og han derpaa efter et Aars Forløb kom igjen og sagde til Dem: "Den bevilgede Credit har jeg samvittighedsfuldt holdt Huus med og ikke udgivet en Skilling over hvad De har bevilget mig men istedetfor de oprindeligt besluttede Reparaturer, har jeg fundet det meer passende at nedrive Hoteller og lade et nyt sættes i dets Sted. De 200,000 Franker have været nok til at faae Stueetagen opbygget igjen, bevilg De mig nu en yderligere Credit, for at jeg kan fortsætte Bygningen og fuldende den, vilde da ikke Kamret – vedblev Grev Jau bert – tænke, at man vilde spotte det? Men Hr. Thiers har ikke handlet anderledes, idet han lod sig bevilges store Summer, for med dem at fuldende Mindemærkerne, medens han nu kommer til os med nye Forslag i samme Øjemeed. J denne Tilstaaelse ligger altsaa Bekjendelsen, at have anvendt den ham betroede Credit til et andet end det af os billigede Øjemeed, og altsaa at have foragtet Kamrets Rettigheder og angrebet alle den finantsielle Ordens Grundsætninger. – Taleren gjennemførte denne sin Sats med megen Grundighed, og beraabte sig paa en Mængde tidligere Begivenheder af lignende Art, i Anledning af hvilke Hr. Thiers's nuværende Venner og Colleger havde udtalt sig heftigt og afgjort mod saadant Misbrug, f. Ex. de Herrer, Dupin, Passy, Sauzet og Pelet. Efterat Hr. Thiers endnu havde fremført nogle bemærkninger, fik Hr. Dupin - synligt i Overeenstemmelse med ham – gjort Ende paa den almindelige Discussion herover. Da nu de enkelte Mindemærker kom paa Tale, og allerførst de forlangte 1,280,000 Franker for "Madelaine", vidste Hr. Arago saaledes at bringe Hr. Thiers i Knibe, at denne maatte indrømme, at der til sammes Opførelse var blevet anvendt en Mængde Staten tilhørende Materialier, der ikke vare komne paa Regningen med. Grev Jaubert dadlede atter den Overskridelse af Creditten, der fremlyste af denne Tilstaaelse, idet man saae, at hiin Bygning endog havde kostet langt mere end man nu havde indrømmet. – Hr. Garnier-Pages meente, at under disse Omstændigheder var den intet andet tilbage for Kamret, der hvert Øjeblik opdagede nye Uretfærdigheder, end at opsætte sit Votum over den forlangte Credit, og foreløbigt at nedsætte en Undersøgelses-Commission, der da maatte overtyde sig om de for de omspurgte Mindemærker hidtil foretagne Arbeiders og Udgivters hele Tilstand, samt om de formodentlige videre Omkostninger ved samme. Udviklingen af dette Forslag vakte hyppige Afbrydelser. Proponenten bemærkede blandt Andet, at den Letsindighed, med hvilken man ved hine Bygninger var gaaet til Værks, kun hidrørte derfra, at Hr. Thiers dengang havde været sikker paa de Doctrinaires Bistand og altsaa havde regnet paa, at see sin egenmægtige Fremgangsmaade blive taget i Beskyttelse af Kamrets Majoritet. Nu stode Sagerne rigtignok ikke længer saaledes. Hr. Dupin dadlede ham for Udtrykket "Doctrinaire, hvorpaa Hr. Pages svarede, at dette ikkun var en kortere Betegnelse af den vidtløftige Omskrivning, som Hr. Dupin nylig havde anbragt i sin Tale til Kongen. Hr. Thiers gjorde nu Udfald mod Hr. Pages, og denne gav ham det med Renter tilbage. Endelig lykkedes det dog de Herrer Thiers's og Dupinsforenede Bestræbelser, at bringe Kamret til at stemme over hine 1,200,000 Franker for "Madelaine", og Afstemningen faldt heldigt ud. Man vilde gaae videre; men Hr. Thiers, som fra alle Sider blev bestormet om nøiere Forklaringer over dette eller hiint Punkt, yttrede at udsætte Debatterne til næste Møde, hvori Kamret føiede ham.